  Pielikums Nr.10
Atklāta konkursa
„Projektēšana un autoruzraudzība tiltu atjaunošanai /pārbūvei”
(ID Nr. CNJAP 2026/08) nolikumam

Līguma projekts
IEPIRKUMA LĪGUMS Nr._____

Jaunpiebalgā, Cēsu novadā              
 Līguma parakstīšanas datums ir pēdējā pievienotā droša elektroniskā paraksta un tā laika zīmoga datums
                                                
Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV-4101, tās iestāde Cēsu novada Jaunpiebalgas apvienības pārvalde, reģistrācijas Nr. 90000031033, Gaujas iela 4, Jaunpiebalga, Jaunpiebalgas pagasts, Cēsu novads, LV – 4125,  tās __________ personā, kas rīkojas uz Cēsu novada Jaunpiebalgas apvienības pārvaldes nolikuma pamata (turpmāk – PASŪTĪTĀJS), no vienas puses, un
__________ reģistrācijas Nr. _______________ adrese __________, tās _________________ personā, kas rīkojas uz __________pamata (turpmāk – IZPILDĪTĀJS),  no otras puses, abi kopā turpmāk līgumā sauktas – Puses, katra atsevišķi – Puse, 
pamatojoties uz iepirkuma kārtībā „Projektēšana un autoruzraudzība tiltu atjaunošanai /pārbūvei”, ID Nr. CNJAP 2026/08, ___.daļai “_________”  rezultātiem, noslēdz šādu līgumu (turpmāk – Līgums):
1. LĪGUMA PRIEKŠMETS
1.1. PASŪTĪTĀJS uzdod un IZPILDĪTĀJS apņemas veikt Būvprojekta izstrādi (noteiktās iepirkuma daļas nosaukums) (turpmāk – Projektēšanas darbi) un Būvprojekta (turpmāk – BP) autoruzraudzību Objektā. 
1.2. PASŪTĪTĀJS apņemas apmaksāt un IZPILDĪTĀJS apņemas veikt Projektēšanas darbu izpildi saskaņā ar šo Līgumu, Tehnisko specifikāciju/Projektēšanas uzdevumu (Līguma 1. pielikums), Finanšu piedāvājumu (Līguma 2. pielikums), Iepirkuma dokumentāciju, spēkā esošajiem normatīvajiem aktiem un Pasūtītāja norādījumiem, kā arī pienācīgi izpildīt citas šajā Līgumā paredzētās vai no tā izrietošās saistības.
1.3. IZPILDĪTĀJS, parakstot Līgumu, apliecina, ka ir pilnībā iepazinies ar Objektu, Līgumu un tā pielikumiem, Pasūtītāja izvirzītajām prasībām, jo īpaši ar Tehnisko specifikāciju/Projektēšanas uzdevumu, un ar Projektēšanas darbu realizēšanu saistītajiem apstākļiem, par neskaidriem jautājumiem savlaicīgi ir pieprasījis visu nepieciešamo papildu informāciju, kā arī ir izvērtējis visus ar Darbu savlaicīgu un kvalitatīvu realizāciju saistītos riskus un to izmaksas ir ietvēris Līgumcenā.
1.4. IZPILDĪTĀJS par saviem līdzekļiem nodrošina visu nepieciešamo Projektēšanas darbu veikšanai – darbaspēku, materiālus, tehniskos līdzekļus u.c. atbilstoši Iepirkuma dokumentācijai un iesniegtajam piedāvājumam Iepirkumā.
1.5. IZPILDĪTĀJS garantē, ka viņam un viņa pilnvarotajai personai, kas noteiktas Projekta izstrādē un autoruzraudzībā ar projektētāja rīkojumu, ir visas nepieciešamās licences un sertifikāti, prasmes un iemaņa, kas nepieciešamas Līgumā noteikto  darbu veikšanā
1.6. Projekts pāriet PASŪTĪTAJA īpašumā ar brīdi, kad Puses vai to atbildīgie pārstāvji ir parakstījuši Projekta pieņemšanas – nodošanas aktu un Pasūtītājs veicis Projekta izstrādes summas samaksu IZPILDĪTĀJAM. 
1.7. IZPILDĪTĀJS apliecina, ka viņš ir iepazinies ar projektēšanas uzdevumu, tajā skaitā ar tajā ietvertajām prasībām un darbu apjomiem. 


2. LĪGUMA IZPILDES TERMIŅI
2.1. Būvprojekta izstrādes un nodošanas termiņš ir 120 dienas no līguma noslēgšanas brīža, neskaitot nepieciešamo laiku Būvekspertīzes veikšanai, skaitot no Līguma abpusējas parakstīšanas dienas.
2.2. Autoruzraudzības veikšana  visā Objekta būvdarbu izpildes laikā to pabeidzot  ar Objekta pieņemšanu ekspluatācijā un Autoruzraudzības nodošanas - pieņemšanas akta abpusējas parakstīšanas dienas saskaņā ar Ministru kabineta 2014.gada 19.augusta noteikumiem Nr.500 “Vispārīgie būvnoteikumi” X. nodaļā  - Autoruzraudzība  noteikto.
2.3. Gadījumā, ja Izpildītājs atsakās slēgt Autoruzraudzības līgumu vai atsakās no Autoruzraudzības veikšanas, Pasūtītājs ir tiesīgs aprēķināt Izpildītājam līgumsodu  10 (desmit) procentu apmērā no Līgumcenas, un Pasūtītājs ir tiesīgs slēgt līgumu par Autoruzraudzību ar citu atbilstošas jomas būvspeciālistu vai komersantu, kas nodarbina atbilstošas jomas būvspeciālistu. 
2.4. Pusēm ir pienākums savlaicīgi informēt otru Pusi par būvdarbu izpildes termiņa pagarinājumu un citām Līguma izmaiņām.
2.5. Līguma 2.1. punktā noteikto būvprojektu izstrādes izpildes termiņu Puses var grozīt rakstveidā, savstarpēji vienojoties. Pēc vienas Puses ierosinājuma Līguma 2.1. punktā minēto termiņu var grozīt:
2.5.1. ja PASŪTĪTĀJS vēlas izmainīt izpildāmo darbu apjomu;
2.5.2. Līguma 9.8. punktā minēto iemeslu dēļ;
2.5.3. ja iestājas nepārvaramas varas apstākļi, kas apgrūtina vai padara neiespējamu Līguma saistību izpildi.
2.6. IZPILDĪTĀJS Līguma izpildes laikā iesniedz PASŪTĪTĀJAM Tehniskajā specifikācijā (projektēšanas uzdevumā) norādītos dokumentus tajā norādītajā veidā, apjomā. Būvprojekts jāsaskaņo ar PASŪTĪTĀJU, saskaņošanas ilgums no būvprojekta saņemšanas brīža noteikts 1 nedēļa (ja nav nepieciešama tehniskās dokumentācijas koriģēšana).
2.7. IZPILDĪTĀJS atbild uz PASŪTĪTĀJA uzdotajiem jautājumiem un labo kļūdas un trūkumus Darba dokumentācijā arī pēc būvprojektu apstiprināšanas - līdz būves pieņemšanai ekspluatācijā, bet ne ilgāk kā 2 (divus) gadus pēc būvprojekta apstiprināšanas.
2.8. Būvdarbu iepirkuma procedūras laikā veiktie kļūdu labojumi, projekta precizējumi un skaidrojumi jāapkopo, jānoformē ar būvprojekta vadītāja parakstu un atsevišķā sējumā jāiesniedz PASŪTĪTĀJAM 1 (viena) mēneša laikā no PASŪTĪTĀJA uzdevuma nosūtīšanas elektroniski uz būvprojekta vadītāja e-pasta adresi vai IZPILDĪTĀJA e-pasta adresi, ja labojumu apkopošanas brīdī būvprojekta vadītājs vairs nav darba tiesiskajās attiecībās ar IZPILDĪTĀJU.
3. LĪGUMCENA UN NORĒĶINU KĀRTĪBA
3.1. Par Darbu kvalitatīvu, savlaicīgu un pilnīgu izpildi tiek noteikta Līgumcena ________ EUR (_________ euro, __ centi) apmērā bez PVN, kas sastāv no:
3.1.1. samaksas par Projekta izstrādi ________ EUR (__________ euro, __ centi), bez PVN;
3.1.2. samaksas par autoruzraudzību ______ EUR (_______ euro, __ centi), bez PVN.
3.2. Līgumcenā iekļauti visi IZPILDĪTĀJA izdevumi, kas saistīti ar Līguma izpildi, Darbu veikšanu, tajā skaitā maksa par Darbu, normatīvajos aktos noteiktie nodokļi, visi iespējamie sadārdzinājumi un cenu izmaiņas, kas nepieciešams Darbu pilnīgai un kvalitatīvai izpildei.
3.3. IZPILDĪTĀJS apliecina, ka viņš ir pienācīgi iepazinies ar PASŪTĪTĀJA prasībām, projekta īstenošanās vietu, tehniskajām specifikācijām. IZPILDĪTĀJS apliecina, ka Darbs ir realizējams kopumā, un, ka tā Piedāvājumā ir iekļauti visi IZPILDĪTĀJA ar Projektēšanas uzdevuma izpildi saistītie nepieciešamie izdevumi. Līguma kopējā summa nevar tikt papildināta vai palielināta ar darbiem, kas jāveic saskaņā ar šo Līgumu, kā arī gadījumos, ja IZPILDĪTĀJS ar nodomu vai aiz neuzmanības ir kļūdījies projektēšanas darba apjomu, to cenu un izmaksu aprēķinos, kas nepieciešami Līgumā noteiktā darba uzdevuma un projektēšanas un autoruzraudzības darbu  izpildei.
3.4. PASŪTĪTĀJS samaksu veic ne vēlāk kā 20 (divdesmit) dienu laikā pēc BP apstiprināšanas ar atzīmi būvatļaujā par projektēšanas nosacījumu izpildi, atbilstoši Tehniskajā specifikācijā ietvertajam projektēšanas uzdevumam, pieņemšanas – nodošanas akta parakstīšanas un rēķina saņemšanas.
3.5. Samaksa IZPILDĪTĀJAM par autoruzraudzību tiek veikta proporcionāli veiktajam būvdarbu apjomam naudas izteiksmē, vienu reizi mēnesī 20 (divdesmit) dienu laikā par iepriekšējā kalendārajā mēnesī veikto darbu, pēc akta un rēķina iesniegšanas. Gala norēķins 20 (divdesmit) dienu laikā no objekta (būves) nodošanas - pieņemšanas akta ekspluatācijā parakstīšanas un rēķina iesniegšanas.
3.6. IZPILDĪTĀJS e-rēķinu sagatavo elektroniskā formātā (datnes formāts XML) un iesniedz Pasūtītāja eAdresē _DEFAULT@90000031033, rēķina laukā Piezīmes (Note) obligāti norādot Līguma Nr.
3.7. Ja IZPILDĪTĀJS ir iesniedzis nekorekti aizpildītu e-rēķinu, formātam un/vai Līguma nosacījumiem neatbilstošu rēķinu, tad šādu rēķinu Pasūtītājs apmaksai nevar pieņemt un akceptēt.
3.8. Līgumcena ir nemainīga visā Līguma izpildes laikā, izņemot Līgumā noteiktajos gadījumos. Līgumcena netiks pārskatīta, ja Līguma izpildes laikā, izrādīsies, ka IZPILDĪTĀJS Līgumcenā nav iekļāvis kādas no izmaksām kvalitatīvai Līguma izpildei. 
3.9. IZPILDĪTĀJS uzņemas risku un nepieprasīt papildus samaksu no PASŪTĪTĀJA, ja Projektēšanas darbu izpildes laikā tiek atklātas aritmētiskas kļūdas IZPILDĪTĀJA aprēķinos un/vai tiek konstatēts, ka IZPILDĪTĀJS nav piedāvājis Iepirkumā Līgumcenu par visu Projektēšanas darbu apjomu, autoruzraudzību vai tml.
3.10. IZPILDĪTĀJS nav tiesīgs pieprasīt Līgumcenas izmaiņas vai Līguma izpildes termiņa pagarinājumu sakarā ar nepieciešamajiem papildu darbiem, ja šādi papildu darbi ir radušies IZPILDĪTĀJA Līguma saistību neizpildes vai nepienācīgas izpildes rezultātā kā tās tiešās vai netiešās sekas, vai arī tādu iemeslu dēļ, kuri viņam bija jāņem vērā vai arī pie pienācīgas rūpības nevarēja būt nezināmi, noslēdzot šo Līgumu.
3.11. Ja IZPILDĪTĀJS izpilda darbus, kuri nav ietverti Līguma dokumentācijā, vai ja paredzēto Darbu izpildes gaitā IZPILDĪTĀJS ir patvarīgi atkāpies no Līguma noteikumiem, tad IZPILDĪTĀJS papildus samaksu par tiem nesaņem.
3.12. Tādi Projektēšanas darbi, kuri nav ietverti Finanšu piedāvājumā, Iepirkuma piedāvājumā, bet kurus IZPILDĪTĀJS kā pieredzējis un kvalificēts profesionālis varēja iepriekš paredzēt, iesniedzot piedāvājumu Iepirkumā, tiek veikti uz IZPILDĪTĀJA rēķina.
3.13. PASŪTĪTĀJS nav atbildīgs par IZPILDĪTĀJA Finanšu piedāvājumā, Iepirkumā neiekļautajām visa veida izmaksām, kas var rasties IZPILDĪTĀJAM, veicot Projektēšanas darbus un autoruzraudzību.
3.14. IZPILDĪTĀJS ir pilnībā atbildīgs par nodokļu, nodevu un citu obligāto maksājumu savlaicīgu un pilnīgu veikšanu saistībā ar Projektēšanas darbu veikšanu, Līgumā noteikto pienākumu izpildi un tiesību izmantošanu, Līgumā paredzēto maksājumu saņemšanu, kā arī saistībā ar Līguma izpildē iesaistīto darbinieku un IZPILDĪTĀJA citādi nodarbināto personu nodarbināšanu, jebkādas licences maksām un autoratlīdzību. 
3.15. IZPILDĪTĀJAM autoruzraudzība Būvobjektā ir veicama atbilstoši  būvprojektam, Līgumam un spēkā esošajiem normatīvajiem aktiem, u.c. noteikumiem un prasībām kas regulē Autoruzraudzības veikšanu. Līguma cena nevar tikt palielināta par Autoruzraudzības darbiem, kas jāveic saskaņā ar būvprojekta dokumentāciju, kā arī gadījumā, ja IZPILDĪTĀJS ar nodomu vai aiz neuzmanības ir kļūdījies darbu izmaksu aprēķinos.
3.16. Noslēgtā būvuzņēmuma līguma termiņa pagarinājums nevar būt par pamatu Līguma cenas palielinājumam šajā Līgumā, izņemot gadījumu, ja būvuzņēmuma līguma termiņš tiek pagarināts saistībā ar grozījumu veikšanu būvprojektā.
3.17. Ja PASŪTĪTĀJAM ir prasījums pret IZPILDĪTĀJU par kādas naudas summas samaksu (tai skaitā, bet ne tikai, prasījumi par izdevumu vai zaudējumu atlīdzību, tostarp arī izdevumu, kas saistīti ar trešo personu piesaistīšanu Projektēšanas darbu izpildē un/vai trūkumu novēršanā šajā Līgumā paredzētajos gadījumos, BP kļūdām Līgumā un tā pielikumos noteikto termiņu/starptermiņu izpildes kavējumu u.tml.), IZPILDĪTĀJAM tas jāsamaksā 10 (desmit) darba dienu laikā pēc attiecīga paziņojuma saņemšanas vai citā termiņā, ja PASŪTĪTĀJS norādījis citādi, kā arī PASŪTĪTĀJS ir tiesīgs šādas naudas summas vienpusēji ieturēt no IZPILDĪTĀJAM izmaksājamam summām, par to informējot IZPILDĪTĀJU, norādot ieturamās summas apmēru un tiesisko pamatu, kā arī tiesīgs ieturēt to no Līguma saistību izpildes nodrošinājuma (jā tāds ir prasīts), ciktāl tas iespējams un izmantojams.

4. PROJEKTA DOKUMENTĀCIJAS NODOŠANAS UN PIEŅEMŠANAS KĀRTĪBA, 
IZMAIŅAS PROJEKTA DOKUMENTĀCIJĀ
4.1. IZPILDĪTĀJS atbild par normatīvajos aktos noteiktajām prasībām atbilstoša personāla (projektēšanas un autoruzraudzības jomā) izmantošanu Projektēšanas darbu laikā.
4.2. IZPILDĪTĀJS, izstrādājot BP, veic visu tā izstrādei nepieciešamo dokumentu pieprasīšanu un saņemšanu. Nepieciešamības gadījumā šajā punktā noteikto pienākumu izpildei IZPILDĪTĀJAM ir tiesības saņemt no PASŪTĪTĀJA atbilstošu pilnvarojumu.
4.3. IZPILDĪTĀJS izstrādā BP saskaņā ar savu piedāvājumu, Tehnisko specifikāciju/Projektēšanas  uzdevumu, ievērojot Līguma, Latvijas Republikas būvnormatīvu un citu Latvijas Republikas normatīvo aktu prasības. IZPILDĪTĀJS, parakstot Līgumu, atzīst, ka Tehniskā specifikācija/Projektēšanas uzdevums  tam ir skaidrs un, ka tā prasības var īstenot atbilstoši Līguma noteikumiem, nepārkāpjot Latvijas Republikas normatīvo aktu prasības. 
4.4. BP dokumentācijas valoda ir Latvijas Republikas valsts valoda.
4.5. BP izstrādes laikā IZPILDĪTĀJS  ne retāk kā reizi 2 (divās) kalendārajās nedēļās organizē Projektēšanas darbu izpildes kontroles sanāksmes (vai biežāk, ja PASŪTĪTĀJS nosaka citādi), kuras vada BP vadītājs. Sanāksmēs IZPILDĪTĀJS informē PASŪTĪTĀJU par Projektēšanas darbu izpildes gaitu. IZPILDĪTĀJS protokolē šīs sanāksmes. Sanāksmēs IZPILDĪTĀJS informē PASŪTĪTĀJU par Projektēšanas darbu izpildes gaitu. Izpildītājs protokolē šīs sanāksmes un nosūta PASŪTĪTĀJAM uz PASŪTĪTĀJA kontaktpersonas e-pastu 3 (trīs) darba dienu laikā no sanāksmes dienas, sanāksmes papildus protokolam var tikt ierakstītas. 
4.6. Ja IZPILDĪTĀJS nevar ierasties uz Projektēšanas darbu izpildes kontroles sanāksmi, tad IZPILDĪTĀJS  par to paziņo iesaistītajām pusēm ne vēlāk kā 3 (trīs) kalendārās dienas pirms sanāksmes, nepieciešamības gadījumā saskaņo ar iesaistītajām pusēm dienu, uz kuru tiek pārcelta projektēšanas sanāksme. Pārcelt/atlikt nevar vairāk par vienu reizi kārtējo sanāksmi. Projektēšanas darbu izpildes kontroles sanāksmes atlikšanas termiņš nevar būt ilgāks par 5 (piecām) darba dienām, ja PASŪTĪTĀJS nenosaka citādi konkrētā gadījumā. Pusēm vienojoties, sanāksmes var notikt attālināti tiešsaistes platformās.  
4.7. Izstrādāto BP IZPILDĪTĀJS pirms iesniegšanas Cēsu novada būvvaldei saskaņošanai, iesniedz PASŪTĪTĀJAM saskaņošanai, ievietojot BP BIS, t.sk. apjomu tabulas – .xls* formātā.   
4.8. PASŪTĪTĀJS BP pilnā sastāvā izskata un saskaņo vai sniedz motivētu atteikumu (Pretenziju) tā saskaņošanai, ja tiek konstatēti trūkumi, kļūdas, nepilnības u.tml., 10 (desmit) darba dienu laikā, skaitot no BP  saņemšanas dienas (viens drukāts eksemplārs papīra formātā un BP ievietots BIS, t.sk., apjomu tabulas – .xls* formātā). Ja iesniegta daļēja (neskatoties uz to, ir, vai nav kļūdas un neprecizitātes) BP dokumentācija, tad PASŪTĪTĀJAM noteiktais termiņš, izskatīšanas un saskaņošanas laika atskaitei sākas no brīža, kad iesniegta visa BP  dokumentācija pilnā sastāvā.
4.9. [bookmark: _Hlk176872246]IZPILDĪTĀJAM ir pienākums novērst PASŪTĪTĀJA Pretenzijā norādītos BP nepilnības/trūkumus/kļūdas 2 (divu) darba dienu laikā, skaitot no dienas, kad IZPILDĪTĀJS ir saņēmis paziņojumu par konstatēto nepilnību,  vai citā termiņā, ja PASŪTĪTĀJA norādījis citādi. Pēc defektu/trūkumu novēršanas, IZPILDĪTĀJS veic atkārtoti BP iesniegšanu PASŪTĪTĀJAM izskatīšanai un saskaņošanai, un PASŪTĪTĀJS atkārtoti veic BP izskatīšanu un saskaņošanu, un šajā gadījumā PASŪTĪTĀJAM noteiktā termiņa uzskaite BP izskatīšanai un saskaņošanai sākas no sākuma (pēc atkārtotas BP dokumentācija, t.sk. ar novērstajām nepilnībām/trūkumiem/kļūdām iesniegšanas BIS un viena drukāta eksemplāra papīra formātā). 
4.10. Gadījumā, ja Cēsu novada būvvalde izsaka iebildumus un nesaskaņo BP, tad IZPILDĪTĀJAM ir pienākums novērst Cēsu novada būvvaldes norādītos BP nepilnības/trūkumus/kļūdas 5 (piecu) darba dienu laikā, skaitot no dienas, kad IZPILDĪTĀJS ir saņēmis paziņojumu par konstatēto nepilnību, vai citā termiņā, ja PASŪTĪTĀJS norādījis citādi. Pēc defektu/trūkumu novēršanas tiek atkārtoti iesniegts BP izskatīšanai un saskaņošanai Cēsu novada būvvaldē.
4.11. Pēc BP saskaņošanas Cēsu novada būvvaldē (atzīme BIS būvniecības lietā par projektēšanas nosacījumu izpildi) IZPILDĪTĀJS 3 (trīs) darba dienu laikā iesniedz PASŪTĪTĀJAM BP 1 (vienā) drukātā eksemplārā un 1 (vienu) elektronisko eksemplāru USB flash atmiņas (zibatmiņas) kartē (gan pdf, gan dwg failu formātos), ekonomisko sadaļu, kas sagatavota, ņemot vērā Ministru kabineta 2017. gada 3. maija noteikumus Nr. 239 ‘’Noteikumi par Latvijas būvnormatīvu LBN 501-17 ‘’Būvizmaksu noteikšanas kārtība’’,  IZPILDĪTĀJS iesniedz PASŪTĪTĀJAM 1 (vienā) eksemplārā xls formātā elektroniski. Kopā ar BP IZPILDĪTĀJS iesniedz PASŪTĪTĀJAM Būvdarbu tāmes xls formātā elektroniski, kas sagatavotas atbilstoši Ministru kabineta 2017. gada 3. maija noteikumiem Nr. 239 ‘’Noteikumi par Latvijas būvnormatīvu LBN 501-17 ‘’Būvizmaksu noteikšanas kārtība’’, ja ar darba uzdevumu/Tehniskos specifikāciju nav noteikts citādi.
4.12. Visu Projektēšanas darbu izpilde tiek noformēta ar Dokumentācijas nodošanas – pieņemšanas aktu, ko PASŪTĪTĀJS paraksta pēc BP saskaņošanas Cēsu novada būvvaldē/atzīmes BIS par projektēšanas nosacījumu izpildi un Līguma 4.11. punkta izpildes no IZPILDĪTĀJA puses. 
4.13. PASŪTĪTĀJS nepieciešamības gadījumā var prasīt IZPILDĪTĀJAM veikt tāmju detalizētu sadalīšanu, t.sk. Eiropas Savienības finansējuma apgūšanai un projekta pieteikuma precizēšanai.
4.14. Izmaiņas akceptētā BP:
4.14.1. Izmaiņas akceptētā BP PASŪTĪTĀJS pieprasa IZPILDĪTĀJAM rakstiski;
4.14.2. IZPILDĪTĀJS izdara izmaiņas akceptētajā BP pēc atsevišķas vienošanās par samaksas kārtību un izpildes termiņiem, izņemot Līguma noteiktajos gadījumos par BP neatbilstību un kļūdām;
4.14.3. Visu IZPILDĪTĀJA veikto izmaiņu iesniegšanas un apstiprināšanas kārtība jāveic normatīvajos aktos noteiktajā kārtībā, ciktāl tas nepieciešams.
4.15. Gadījumā, ja BP nav nepieciešams izstrādāt MBP un/vai nav nepieciešama ekspertīze, tad uz IZPILDĪTĀJU nav attiecināmi noteikumi, kas šajā Līgumā noteikti par MBP izstrādi, tā saskaņošanu un BP ekspertīzi.
5. AUTORUZRAUDZĪBAS NOTEIKUMI
5.1. Autoruzraudzības valoda ir latviešu valoda. Ja ir nepieciešams Autoruzraudzības dokumentācijas tulkojums svešvalodā, tas tiek veikts pēc Pušu atsevišķas vienošanās.
5.2. IZPILDĪTĀJA norādījumi attiecībā uz autoruzraudzību ir saistoši PASŪTĪTĀJAM, būvuzraugam un būvuzņēmējam no brīža, kad tie ir ierakstīti Autoruzraudzības žurnālā.
5.3. Autoruzrauga pienākums ir nekavējoties informēt PASŪTĪTĀJU par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem.
5.4. Autoruzrauga pienākums ir apsekot Būvobjektu ne retāk kā vienu reizi nedēļā, nodrošinot konkrēto Autoruzraudzības speciālistu apmeklējumus saskaņā ar būvdarbu grafiku. Autoruzrauga pienākums ir piedalīties visās būvsapulcēs.
5.5. Papildu darbi:
5.5.1. Līgumcenā nav iekļauta apmaksa par papildu projekta risinājumu izstrādi (t.sk. detalizēto rasējumu), kurus izsaukušas PASŪTĪTĀJA papildu prasības attiecībā uz akceptētu būvprojektu, tāpat;
5.5.2. ja būvniecības gaitā rodas nepieciešamība izstrādāt papildu risinājumu (t.sk. detalizētos rasējumus) akceptētam būvprojektam, tad šo darbu apjoms, izpildes termiņš un apmaksas summa tiek noteikti ar PASŪTĪTĀJA un IZPILDĪTĀJA papildus vienošanos, uz kuru attieksies šī Līguma nosacījumi un kas būs šī Līguma neatņemama sastāvdaļa;
5.5.3. Līguma 5.5.2.punkta nosacījumi neattiecas uz IZPILDĪTĀJA pieļauto kļūdaino risinājumu pārstrādāšanu, jo IZPILDĪTĀJA pieļauto kļūdaino risinājumu pārstrādāšana notiek uz IZPILDĪTĀJA rēķina, un PASŪTĪTĀJAM nav pienākums segt IZPILDĪTĀJAM šajā sakarā radušos izdevumus;
5.5.4. ja papildu risinājumus (t.sk. detalizētos rasējumus) izstrādā būvuzņēmējs vai trešā puse, tie ir saskaņojami ar IZPILDĪTĀJU.
6. PUŠU TIESĪBAS UN PIENĀKUMI 
6.1. Sagatavojot BP, IZPILDĪTĀJAM jāievēro spēkā esošie Latvijas Republikas normatīvie akti, standarti un normatīvi, kas saistīti ar šī Līguma izpildi, šī Līguma pielikumi, PASŪTĪTĀJA norādījumi Projektēšanas darbu izpildes kontroles sanāksmēs, Cēsu novada apbūves noteikumi.
6.2. IZPILDĪTĀJAM ir pienākums nodrošināt Līguma izpildi ar kvalificētu, atbilstoši sertificētu personālu, kurš veiks Projektēšanas darbu izpildi, un nodrošināt būvspeciālistu profesionālās civiltiesiskās atbildības apdrošināšanu, ja to paredz normatīvie akti.
6.2.1. IZPILDĪTĀJS 5 (piecu) dienu laikā no Līguma noslēgšanas dienas iesniedz PASŪTĪTĀJAM   būvspeciālistu profesionālās civiltiesiskās atbildības apdrošināšanas līgumu (polisi), kas izsniegta atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”, un dokumentu, kas apliecina apdrošināšanas prēmijas apmaksu. Ja noslēgtā apdrošināšanas līguma termiņš tuvojas beigām, bet Projektēšanas darbi vēl turpinās, IZPILDĪTĀJAM ir pienākums pirms spēkā esošā apdrošināšanas līgumu darbības beigām iesniegt PASŪTĪTĀJAM jaunus (vai pagarināt esošo) apdrošināšanas līgumus (polises) ar beigu termiņu līdz Projektēšanas darbu beigām. IZPILDĪTĀJS jaunu apdrošināšanas līgumu (polišu) noslēgšanu (vai esošo pagarināšanu) veic par saviem līdzekļiem.
6.2.2. IZPILDĪTĀJS nav tiesīgs uzsākt Projektēšanas darbu izpildi, ja Līgumā noteiktajā kārtībā un termiņā nav iesniedzis PASŪTĪTĀJAM būvspeciālistu profesionālās civiltiesiskās atbildības apdrošināšanas līgumu (polisi). Šāds termiņa kavējums nedod tiesības IZPILDĪTĀJAM lūgt Projektēšanas darbu izpildes termiņa/starptermiņu pagarinājumu.
6.2.3.  PASŪTĪTĀJS ir tiesīgs aprēķināt IZPILDĪTĀJAM līgumsodu EUR 50 (piecdesmit euro) apmērā par katru nokavēto polises iesniegšanas dienu, bet ne vairāk kā 10% (desmit procenti) no Līgumcenas.
6.3. IZPILDĪTĀJAM ir pienākums Projektēšanas darbu gaitā iepazīstināt PASŪTĪTĀJU ar BP dokumentācijas izstrādes gaitu.
6.4. IZPILDĪTĀJA pienākumi:
6.4.1. Pēc BP saskaņošanas Cēsu novada būvvaldē nodrošināt, ka pilnībā iespējams veikt tajā paredzētos būvdarbus;
6.4.2. Ne vēlāk kā 5 (piecu) kalendāro dienu laikā informēt PASŪTĪTĀJU par neparedzētiem apstākļiem, kuri radušies pēc Līguma noslēgšanas no IZPILDĪTĀJA neatkarīgu apstākļu dēļ un kuru dēļ var pagarināties Līgumā paredzētais Projektēšanas darbu izpildes termiņš/starptermiņi, u.c. gadījumi, iesniedzot priekšlikumus par Līguma grozīšanu;
6.4.3. Ja būvdarbu iepirkuma laikā vai būvdarbu laikā būvdarbu veicējs konstatē nepilnības vai trūkumus izstrādātajā BP (t.sk. tādus, ko Projektētājs varēja konstatēt BP izstrādes laikā), IZPILDĪTĀJAM ir pienākums sniegt PASŪTĪTĀJAM paskaidrojumus, kā arī novērst konstatētās nepilnības un trūkumus, veikt nepieciešamās izmaiņas, iesniedzot  PASŪTĪTĀJAM risinājumu  5 (piecu) darba dienu laikā no PASŪTĪTĀJA pieprasījuma saņemšanas dienas vai citā termiņā, ja PASŪTĪTĀJS noteicis citādi. 
6.4.4. Atbildēt uz PASŪTĪTĀJA rakstveidā iesniegtajiem jautājumiem un labot nepilnības/kļūdas izstrādātajā BP arī pēc BP saskaņošanas Cēsu novada būvvaldē un līdz Objekta nodošanai ekspluatācijā. Konstatētās kļūdas un nepilnības IZPILDĪTĀJAM par saviem līdzekļiem jāizlabo PASŪTĪTĀJA rakstiskā pieprasījumā noteiktā termiņā.
6.5. IZPILDĪTĀJS apņemas ievērot visus PASŪTĪTĀJA iebildumus un aizrādījumus, novērst visus PASŪTĪTĀJA norādītos trūkumus, ja šie trūkumi, iebildumi un aizrādījumi ir pamatoti un tie nav pretrunā ar spēkā esošajiem normatīvajiem aktiem, Cēsu novada teritorijas izmantošanas un apbūves noteikumiem, Cenu aptaujas Tehnisko specifikāciju/Projektēšanas uzdevumu, Iepirkuma dokumentāciju un šī Līguma noteikumiem. 
6.6. IZPILDĪTĀJS apņemas nodrošināt, ka līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi. Ja nepieciešams Izpildītājs pēc Pasūtītāja pieprasījuma iesniedz izcelsmi apliecinošus dokumentus.
6.7. Ja IZPILDĪTĀJS izvēlēto BP tehnisko risinājumu un/vai materiālu un/vai iekārtu izvēli nav saskaņojis ar PASŪTĪTĀJU un pēc iesniegšanas saskaņošanai PASŪTĪTĀJS konstatē, ka BP nepieciešami precizējumi, tad IZPILDĪTĀJS to veic par saviem līdzekļiem un tas nevar būt par iemeslu Līguma izpildes termiņa vai starptermiņa pagarinājumam. 
6.8. IZPILDĪTĀJAM jāveic BP izmaiņas pēc PASŪTĪTĀJA norādījumiem arī tad, ja PASŪTĪTĀJS Objektā vai tā tiešā tuvumā PASŪTĪTĀJS realizē citu investīciju projektu un ir nepieciešams salāgot un savienot šī Līguma BP ar otru būvprojektu.
6.9. IZPILDĪTĀJAM ir tiesības uz papildu darbu izdevumu atlīdzināšanu tikai tādā gadījumā, ja tas ir bijis iepriekš starp Pusēm saskaņots rakstiskā veidā, ievērojot Publisko iepirkumu likuma prasības.
6.10. IZPILDĪTĀJAM ir jāpieprasa un jāsaņem visi nepieciešamie tehniskie noteikumi un jāsaskaņo BP ar atbildīgajām institūcijām un, nepieciešamības gadījumā, par saviem finanšu līdzekļiem jānovērš BP konstatētās nepilnības/kļūdas.
6.11. Pirms būvdarbu uzsākšanas iesniegt BIS sistēmā rīkojumu par autoruzrauga norīkošanu.
6.12. Autoruzraudzību izpildīt saskaņā ar Ministru kabineta 2014.gada 19.augusta noteikumiem Nr.500 ,,Vispārīgie  būvnoteikumi” un atbilstoši Līguma nosacījumiem.
6.13. Par Autoruzraudzības uzsākšanas dienu tiek uzskatīta diena, kad Objekts nodots būvuzņēmējam būvdarbu uzsākšanai. 
6.14. IZPILDĪTAJS nodrošina regulāru Autoruzraudzību Objektā būvniecības laikā līdz pilnīgai būvdarbu pabeigšanai.
6.15. IZPILDĪTĀJAM ir pienākums apsekot Objektu atbilstoši Autoruzraudzības plānam, bet ne retāk kā reizi nedēļā un apsekojuma rezultātus ierakstīt Autoruzraudzības žurnālā.
6.16. IZPILDĪTĀJAM ir pienākums būvdarbu gaitā savlaicīgi pārbaudīt Objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību Būvprojektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji Būvprojektā paredzētajiem.
6.17. IZPILDĪTAJAM ir pienākums pārbaudīt, vai ir atbilstoša būvdarbu izpildes dokumentācija.
6.18. Nodrošināt Darbu Autoruzraudzību līdz Objekta nodošanai ekspluatācijā, saskaņā ar būvvaldē akceptētu Būvprojektu un Ministru kabineta 2014.gada 19.augusta noteikumiem Nr.500 “Vispārīgie būvnoteikumi”. Autoruzraugam Darbu gaitā pārbaudīt Objekta autentisku īstenošanu izstrādātajam Būvprojektam, pēc PASŪTĪTĀJA pieprasījuma piedalīties būvsapulcēs, piedalīties atsevišķu Darbu pieņemšanā, kā arī komisijas darbā pie Objekta pieņemšanas ekspluatācijā, nekavējoties rakstveidā informēt PASŪTĪTĀJU par visiem apstākļiem, kas atklājušies Darbu izpildes procesā un var neparedzēti ietekmēt projekta realizāciju, neizpaust komerciālos noslēpumus, kas kļuvuši zināmi, veicot Autoruzraudzību, trešajām personām.
6.19. IZPILDĪTAJAM ir pienākums nekavējoties rakstiski informēt PASŪTĪTĀJU, ja tiek konstatētas patvaļīgas atkāpes no Būvprojekta vai ja netiek ievērotas Latvijas būvnormatīvu prasības.
6.20. IZPILDĪTĀJAM ir pienākums visas atkāpes no Būvprojekta fiksēt Autoruzraudzības žurnālā. Attiecībā uz atkāpēm no Būvprojekta, kuras ir saskaņotas ar IZPILDĪTAJU, IZPILDĪTĀJS Autoruzraudzības žurnālā izdara saskaņojuma atzīmi vai atzīmi par projekta grozījumiem.
6.21. IZPILDĪTĀJAM jāveic regulāra Autoruzraudzība akceptētā Būvprojekta risinājumu ietvaros un regulārie apsekojumi jāieraksta Autoruzraudzības žurnālā visā būvdarbu veikšanas laikā.
6.22. Pabeidzot Objekta būvniecību, IZPILDĪTĀJS Autoruzraudzības žurnālā izdara atzīmi par izpildīto būvdarbu atbilstību Būvprojektam un Būvprojekta grozījumiem (ja tādi ir veikti).
6.23. IZPILDĪTĀJAM pienākums ierasties Objektā ne vēlāk kā nākamajā darba dienā pēc PASŪTĪTAJA rakstiska vai mutiska pieprasījuma saņemšanas.
6.24. IZPILDĪTĀJAM ir pienākums bez papildus atlīdzības izdarīt izmaiņas Būvprojektā 2 (divu) darba dienu laikā, ja šādu izmaiņu nepieciešamība rodas sakarā ar kļūdu vai neatbilstību Būvprojektā, vai kādu citu Būvprojekta autora vai IZPILDĪTAJA vainu vai nolaidību.
6.25. Pēc PASŪTĪTĀJA pieprasījuma jāiesniedz atskaites, tai skaitā foto fiksāciju par izpildīto darba gaitu. Par atskaites iesniegšanas laiku un biežumu IZPILDĪTAJS un PASŪTĪTĀJS savstarpēji vienojas.
6.26. Veikt Darbus kvalitatīvi, ievērojot spēkā esošo normatīvo aktu prasības, un nodot tos PASŪTĪTĀJAM Līgumā norādītajā termiņā.
6.27. Autoruzraudzība uzskatāma par pabeigtu, kad Objekts nodots ekspluatācijā, ko apliecina akts par būves nodošanu ekspluatācijā, par ko Puses paraksta Autoruzraudzības nodošanas – pieņemšanas aktu.
6.28. PASŪTĪTĀJAM ir pienākums:
6.28.1. Pēc iespējas īsākā laika periodā sniegt IZPILDĪTĀJAM nepieciešamo informāciju un dokumentāciju, kas ir tā rīcībā un nepieciešama;
6.28.2. Iecelt savu(-s) pilnvaroto(-s) pārstāvi(-jus), kuram(-iem) ir tiesības Līguma īstenošanas gaitā pieprasīt informāciju par Projektēšanas darbu  gaitu u.tml.;
6.28.3. Šī Līguma noteiktajā kārtībā, apmērā un termiņā veikt samaksu par kvalitatīvu Projektēšanas darbu izpildi un autoruzraudzību.
6.29. PASŪTĪTĀJAM ir tiesības:
6.29.1. Pieņemt vai noraidīt IZPILDĪTĀJA iesniegtos priekšlikumus par Līguma izpildes termiņa vai starptermiņa, atsevišķu darbu izpildes summu, nemainot kopējo Līgumcenu, vai kopējās Līgumcenas izmaiņām;
6.29.2. Izvirzīt pretenzijas par BP, ja tas pilnīgi vai daļēji neatbilst šim Līgumam un tam pievienotajiem pielikumiem, Latvijas Republikas Būvnormatīviem un Eiropas nacionāliem standartiem, PASŪTĪTĀJU rakstiski noformulētām prasībām, vai satur kļūdainus risinājumus;
6.29.3. Neveikt apmaksu par izpildītiem Projektēšanas darbiem, ja kompetenta amatpersona/institūcija/iestāde konstatē Projektēšanas darbu neatbilstošu kvalitāti un/vai būtisku atkāpi no normatīvajiem aktiem, līdz šo trūkumu novēršanai par Projektētāja līdzekļiem PASŪTĪTĀJA norādītajā termiņā;
6.29.4. Neizmaksāt kompensāciju par zaudējumiem vai Projektēšanas darbu apjoma izmaiņām, kļūdu novēršanu, ja IZPILDĪTĀJS par to saņēmis kompensāciju no apdrošināšanas kompānijas  saskaņā ar spēkā esošo apdrošināšanas līgumu;
6.29.5. Vienpusēji aprēķināt un ieturēt līgumsodu, vēršot savu prasījumu pret IZPILDĪTĀJU un ieturēt aprēķināto līgumsodu no IZPILDĪTĀJAM izmaksājamām summām vai Līguma saistību izpildes nodrošinājuma, ja tāds ir paredzēts, ciktāl tas iespējams;
6.29.6. Pārbaudīt visus dokumentus, kuri attiecas uz Līguma izpildi;
6.29.7. Ja IZPILDĪTĀJS nokavējis Līgumā, Darbu izpildes grafikā (ja tāds ir) norādīto Projektēšanas darbu izpildes starptermiņu vai gala termiņu vai citus Līgumā noteiktos termiņus, PASŪTĪTĀJS, neierobežojot tā tiesības, var piemērot līgumsodu un/vai izmantot citas šajā Līgumā paredzētās tiesības.
6.30. Līguma spēkā esamības laikā (tai skaitā pēc BP dokumentācijas saskaņošanas ar PASŪTĪTĀJU) PASŪTĪTĀJS, objektīvi pamatojot, ir tiesīgs rakstveidā pieprasīt, lai tiek veikti labojumi BP. Pēc šāda pieprasījuma saņemšanas IZPILDĪTĀJAM ir pienākums izdarīt PASŪTĪTĀJA pieprasītās izmaiņas BP, izņemot gadījumu, ja PASŪTĪTĀJA pieprasītās izmaiņas ir pretrunā ar Latvijas Republikā spēkā esošo normatīvo aktu noteikumiem. Ja PASŪTĪTĀJa pieprasītās izmaiņas neprasa būtisku BP pārstrādāšanu, IZPILDĪTĀJA pienākums ir veikt PASŪTĪTĀJA pieprasītās izmaiņas un to saskaņošanu ar visām nepieciešamajām personām un iestādēm, ja to nosaka normatīvie akti, bez papildu atlīdzības. Lai izvairītos no domstarpībām, Puses apliecina, ka šī punkta noteikumi nav attiecināmi uz situācijām, kad izmaiņas tiek pieprasītas sakarā ar IZPILDĪTĀJA nepienācīgi veiktiem pienākumiem un/vai kompetentu valsts vai pašvaldības iestāžu vai amatpersonu prasībām, un/vai izmaiņām normatīvajos aktos, jo šajos gadījumos IZPILDĪTĀJS nepieciešamās izmaiņas veic bez tiesībām uz izmaiņām Līguma izpildes termiņos vai starptermiņos un/vai Līgumcenas apmērā. 
6.31. PASŪTĪTĀJAM ir tiesības veikt Tehniskās specifikācijas/Projektēšanas uzdevuma/MBP un/vai BP grozījumus gadījumā, ja Objektā vai tā tiešā tuvumā PASŪTĪTĀJS realizē citu investīciju projektu un ir nepieciešams salāgot un savienot šī Līguma Tehnisko specifikāciju/Projektēšanas uzdevumu/MBP un/vai BP ar otru būvprojektu, un IZPILDĪTĀJAM ir pienākums šādas izmaiņas veikt PASŪTĪTĀJA norādītajā termiņā un kārtībā. 
6.32. PASŪTĪTĀJAM ir tiesības veikt Tehniskās specifikācijas/Projektēšanas uzdevuma/MBP un/vai BP grozījumus gadījumā, ja atklājas apstākļi, kas pirms Līguma noslēgšanas nebija zināmi un paredzami un ir saistīti ar Objekta specifisko lietošanas mērķi, funkciju nodrošināšanu, Objekta tehnisko stāvokli, drošību vai valsts iestāžu/institūciju pieņemtajiem lēmumiem un  norādījumiem, un IZPILDĪTĀJAM ir pienākums šādas izmaiņas veikt PASŪTĪTĀJA norādītajā termiņā un kārtībā.
6.33. Pusei ir pienākums savlaicīgi pēc iespējas ātrāk paziņot otrai Pusei par iespējamajām izmaiņām vai apstākļiem, kuri varētu ietekmēt ar Līguma uzņemto saistītu izpildi, ja vien Līgumā nav noteikti konkrēti paziņošanas nosacījumi kādam gadījumam.
6.34. Ja IZPILDĪTĀJS atsakās novērst MBP/BP  projektēšanas kļūdas, nepilnības vai veikt grozījumus un par to rakstveidā paziņojis PASŪTĪTĀJAM vai gadījumā, ja IZPILDĪTĀJS neievēro ar tiem saistītos PASŪTĪTĀJA noteiktos termiņus, tad PASŪTĪTĀJAM ir tiesības pieaicināt citu uzņēmēju kļūdu, nepilnību un iebildumu novēršanai vai grozījumu veikšanai, un IZPILDĪTĀJAM jāsedz ar to radušās izmaksas un zaudējumus.
6.35. Jebkuri IZPILDĪTĀJA saskaņā ar šo Līgumu veikto Projektēšanas darbu rezultātā radītie materiālie objekti un visi augļi gan to materiālajā, gan intelektuālajā nozīmē, turpmāk – Autortiesību objekts, kļūst par PASŪTĪTĀJA īpašumu pēc Dokumentācijas pieņemšanas – nodošanas akta abpusējas parakstīšanas. PASŪTĪTĀJAM ar Līgumu un bez papildu atlīdzības tiek nodotas IZPILDĪTĀJA kā autora esošās un nākamās mantiskās tiesības attiecībā uz saskaņā ar Līgumu radītajiem Autortiesību objektiem, tajā skaitā, bet ne tikai – tiesības tos publiskot, publicēt un reproducēt.
6.36. IZPILDĪTĀJS, parakstot šo Līgumu, neatsaucami bez jebkādas papildu samaksas bez termiņa ierobežojuma nodod PASŪTĪTĀJAM visas tiesības brīvi izmantot saskaņā ar šo Līgumu radītos materiālā formā izpaustos autortiesību objektus, t.sk. tiesības tos izziņot, detalizēt, izmainīt, pārveidot, grozīt un papildināt, kā arī atsakās no tiesībām prasīt autortiesību objektu atsaukšanu. 
6.37. Ja IZPILDĪTĀJS atsauc PASŪTĪTĀJAM piešķirtās tiesības izziņot, detalizēt, izmainīt, pārveidot, grozīt un papildināt Autortiesību objektus, tad pirms atsaukuma izpildīšanas IZPILDĪTĀJS sedz visus zaudējumus, kas minētā atsaukuma dēļ radušies PASŪTĪTĀJAM.
6.38. IZPILDĪTĀJS apņemas bez PASŪTĪTĀJA rakstiskas atļaujas nenodot trešajām personām, kā arī neizmantot trešo personu labā Autortiesību objektus, kas saskaņā ar šo Līgumu atzīstami par PASŪTĪTĀJA īpašumu.
7. APAKŠUZŅĒMĒJI UN LĪGUMA IZPILDĒ IESAISTĪTĀ PERSONĀLA NOMAIŅA
7.1. Projektēšanas darbu veikšanai IZPILDĪTĀJS piesaista Iepirkuma piedāvājumā norādīto (t.sk. Tehniskajā specifikācijā/Projektēšanas uzdevumā prasīto, ja attiecināms) personālu un apakšuzņēmējus. IZPILDĪTĀJS ir atbildīgs par piesaistītā personāla un apakšuzņēmēju veikto darbu atbilstību Līguma prasībām.
7.2. Šī Līguma parakstīšanas dienā, IZPILDĪTĀJAM jāiesniedz Projektēšanas darbu izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. IZPILDĪTĀJAM Līguma izpildes laikā jāziņo PASŪTĪTĀJAM par jebkurām minētās informācijas izmaiņām, kā arī jāpapildina saraksts ar informāciju par apakšuzņēmēju, kas tiek vēlāk iesaistīts Projektēšanas darbu izpildē. 
7.3. IZPILDĪTĀJS nav tiesīgs bez saskaņošanas ar PASŪTĪTĀJU veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. IZPILDĪTĀJAM ir pienākums saskaņot ar PASŪTĪTĀJU papildu personāla iesaistīšanu Līguma izpildē. 
7.4. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. PASŪTĪTĀJS nepiekrīt piedāvājumā norādītā personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
7.5. PASŪTĪTĀJS nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.5.1. Piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
7.5.2. Tiek nomainīts apakšuzņēmējs, uz kura iespējām Iepirkumā IZPILDĪTĀJS balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā IZPILDĪTĀJS atsaucies, apliecinot savu atbilstību Iepirkumā noteiktajām prasībām, vai tas atbilst šā Publisko iepirkumu likuma 42. panta otrās daļas 1.,2., 3., 4., 5., 6., 7. un 10. punktā minētajiem izslēgšanas iemesliem;
7.5.3. Piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrās daļas 1., 2., 3., 4., 5., 6., 7. un 10.,  punktā minētajiem izslēgšanas iemesliem;
7.5.4. Apakšuzņēmēja maiņas rezultātā tiktu izdarīti tādi grozījumi IZPILDĪTĀJA piedāvājumā Iepirkumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma  dokumentos noteiktajiem piedāvājuma izvērtēšanas kritērijiem.
7.6. PASŪTĪTĀJS nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
7.7. IZPILDĪTĀJS apakšuzņēmēju/personāla piesaistīšanas vai nomaiņas gadījumā iesniedz PASŪTĪTĀJAM apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju)/ personāla sarakstu, kurā norādīta visa aktuālā informācija par Līguma izpildē piesaistīto personālu (konsolidēta versija ar aktuālo informāciju) un Līguma 7.8. punktā norādītos dokumentus un informāciju.
7.8. IZPILDĪTĀJAM par apakšuzņēmēju un/vai IZPILDĪTĀJA piesaistīto personālu jāiesniedz PASŪTĪTĀJAM šādi dokumenti:
7.8.1. Iesniegums brīvā formā apakšuzņēmēja un/vai IZPILDĪTĀJA personāla nomaiņai vai piesaistīšanai, norādot nododamo darbu veidu un sniedzamo  pakalpojumu vērtību/personāla (speciālista) pozīcija Līguma izpildē (ja attiecināms);
7.8.2. Piekrišana, kas apliecina apakšuzņēmēja un/vai IZPILDĪTĀJA piesaistītā personāla gatavību sniegt konkrētos pakalpojumus atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara citai personai parakstīt piekrišanas rakstu. IZPILDĪTĀJA piesaistītā personāla apliecinājumu paraksta pats speciālists; 
7.8.3. Apakšuzņēmēja vai IZPILDĪTĀJA piesaistītā personāla kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta – attiecas gadījumos, kad IZPILDĪTĀJS Līguma izpildē vēlas nomainīt apakšuzņēmēju vai IZPILDĪTĀJA personālu, uz kura iespējām balstījies savas kvalifikācijas novērtēšanai.
7.9. PASŪTĪTĀJS apakšuzņēmēja vai IZPILDĪTĀJA personāla atbilstību Publisko iepirkumu likuma noteikumiem pārbauda saskaņā ar Publisko iepirkumu likuma un Iepirkuma nolikuma noteikumiem un pozitīva lēmuma gadījumā saskaņo iesniegto apakšuzņēmēju un/vai IZPILDĪTĀJA personāla piesaisti/nomaiņu.
7.10. Pārbaudot jaunā apakšuzņēmēja atbilstību, PASŪTĪTĀJS piemēro Publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad PASŪTĪTĀJS lemj par atļaujas sniegšanu IZPILDĪTĀJAM nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts PASŪTĪTĀJAM.
7.11. PASŪTĪTĀJS pieņem lēmumu atļaut vai atteikt IZPILDĪTĀJA Iepirkumā iesniegtā personāla vai apakšuzņēmēja nomaiņu vai jauna personāla vai apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkuma likuma 62. panta un Līguma noteikumiem.
7.12. Grozījumi apakšuzņēmēju/ IZPILDĪTĀJA personāla sarakstā tiek noformēti, reģistrējot PASŪTĪTĀJA saskaņoto apakšuzņēmēju/ IZPILDĪTĀJA personāla sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma spēku zaudē iepriekšējais saraksts. Atsevišķi Līguma grozījumi par šo netiek sagatavoti.
7.13. Apakšuzņēmēja piesaistīšana Līguma izpildē pēc IZPILDĪTĀJA iniciatīvas neatbrīvo IZPILDĪTĀJU no atbildības par Līguma izpildi kopumā vai kādu no daļām, kā arī neuzliek PASŪTĪTĀJAM papildu pienākumus un saistības.
7.14. IZPILDĪTĀJS ir atbildīgs par to, lai saskaņā ar šo Līgumu Projektēšanas darbu izpildē iesaistīts apakšuzņēmējs nepiesaistītu darbu izpildē citus apakšuzņēmējus bez PASŪTĪTĀJA rakstiskas piekrišanas.
7.15. PASŪTĪTĀJS nav atbildīgs par IZPILDĪTĀJA nokavētiem vai vispār neveiktiem norēķiniem ar tā piesaistītajiem apakšuzņēmējiem. 
8. LĪGUMA SAISTĪBU IZPILDES NODROŠINĀJUMS
8.1. Līguma saistību izpildes nodrošināšanai tiek noteikts Līguma saistību izpildes nodrošinājums 5% (piecu procentu) apmērā no Līguma 3.1. punktā noteiktās Līgumcenas, kas IZPILDĪTĀJAM jānoformē bankas garantijas formā vai apdrošināšanas sabiedrības izsniegtas pirmā pieprasījuma garantijas formā (iepriekš saskaņojot tā tekstu ar PASŪTĪTĀJU) un jāiesniedz PASŪTĪTĀJAM 10 (desmit) dienu laikā pēc Līguma noslēgšanas dienas. Līguma saistību izpildes nodrošinājumā jābūt norādītam, ka tas ir neatsaucams un garantijas devējs 10 (desmit) darba dienu laikā samaksā PASŪTĪTĀJAM Līguma izpildes nodrošinājuma summu pēc pirmā PASŪTĪTĀJA pieprasījuma. Nodrošinājumam ir jābūt spēkā līdz Līguma 2.1. punktā noteiktajam Līguma izpildes termiņam, papildus pieskaitot 10 (desmit) kalendārās dienas. Ja IZPILDĪTĀJS neiesniedz iepriekš minēto nodrošinājumu noteiktajā termiņā, PASŪTĪTĀJAM ir tiesības vienpusēji aprēķināt IZPILDĪTĀJAM līgumsodu  50,00 EUR (piecdesmit euro) par katru nokavēto kalendāro dienu, bet ne vairāk kā 10% (desmit procentus) no Līgumcenas , un šāds kavējums nav par pamatu Projektēšanas darbu izpildes termiņa un/vai starptermiņa pagarinājumam. Ja Projektēšanas darbu izpildes termiņš pagarinās, IZPILDĪTĀJS attiecīgi pagarina arī Līguma saistību nodrošinājuma termiņu tā, lai tas būtu derīgs termiņā, par kādu notiek Projektēšanas darbi, pieskaitot vēl 10 (desmit) kalendārās dienas. Ja IZPILDĪTĀJS neiesniedz iepriekš minētā nodrošinājuma pagarinājumu PASŪTĪTĀJA noteiktajā termiņā vai nenodrošina tā nepārtrauktību, PASŪTĪTĀJAM ir tiesības vienpusēji pieprasīt no Projektētāja līgumsodu EUR 50,00 (piecdesmit euro) par katru nokavēto kalendāro dienu, bet ne vairāk kā 10% (desmit procentus) no Līgumcenas , un šāds kavējums nav par pamatu Projektēšanas darbu izpildes termiņa un/vai starptermiņa pagarinājumam. 
8.2. PASŪTĪTĀJAM ir tiesības izmantot Līguma 8.1. punktā minētās bankas vai apdrošināšanas sabiedrības izsniegto nodrošinājumu tādu IZPILDĪTĀJA finansiālo saistību dzēšanai, kuras izriet no Līguma vai normatīvajiem aktiem, tai skaitā, ja Līguma darbība tiek izbeigta pēc PASŪTĪTĀJA iniciatīvas saskaņā ar Līguma punktiem, kas paredz PASŪTĪTĀJA tiesības vienpusēji izbeigt Līguma darbību.
8.3. Šajā Līguma nodaļā paredzētie garantijas noteikumi attiecināmi uz Projekta dokumentāciju, tās izmaiņām, jebkādiem tās izlabojumiem un papildu darbiem, ko veicis IZPILDĪTĀJS vai tā pieaicinātas personas, gan arī uz Projektēšanas darbu izpildē izmantotajiem risinājumiem.
8.4. IZPILDĪTĀJAM jānodrošina, ka Līguma saistību izpildes nodrošinājumā (bankas garantijā vai apdrošināšanas polisē), attiecīgi norādot konkrētajā dokumentā,  ka garantija/polise pakļauta Starptautiskās tirdzniecības kameras Vienotajiem pieprasījuma garantiju noteikumiem (“The ICC Uniform Rules for Demand Guarantees”, ICC Publication No. 758 (2010. gada redakcija, Starptautiskās Tirdzniecības palātas publikācija Nr. 758)), bet attiecībā uz jautājumiem, kurus neregulē minētie Starptautiskās tirdzniecības kameras noteikumi, garantija/polise pakļaujas Latvijas Republikā spēkā esošiem normatīvajiem aktiem, kā arī jānorāda, ka prasības un strīdi, kas saistīti ar garantiju vai polisi, izskatāmi Latvijas Republikas tiesā saskaņā ar Latvijas Republikas normatīvajiem aktiem. Līguma saistību izpildes nodrošinājumam jāsatur norāde,  ka PASŪTĪTĀJAM tiks samaksāts pēc tā pirmā pieprasījuma ne vēlāk kā 10 (desmit) darba dienu laikā.
9. NEPĀRVARAMA VARA
9.1. Puses nav atbildīgs par Līguma saistību neizpildi vai nepienācīgu izpildi, kā arī nav pakļautas zaudējumu atlīdzībai, tieši tādā apjomā, kādā Līguma saistību neizpilde ir radusies nepārvaramas varas vai ārkārtēja rakstura apstākļu gadījumā. Šī punkta noteikumi nav attiecināmi uz gadījumiem, kad nepārvaramas varas vai ārkārtēja rakstura apstākļi ir radušies jau pēc tam, kad attiecīgā Puse ir nokavējusi kādu  saistību izpildi. 
9.2. Nepārvarama vara (force majeure) vai ārkārtēja rakstura apstākļi nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un kas nav radušies to kļūdas vai nevērīgas rīcības rezultātā, kas kavē vienu no Pusēm veikt kādu no tās Līgumā noteiktajiem pienākumiem un no kuriem nav bijis iespējams izvairīties, veicot pienācīgus piesardzības pasākumus. 
9.3. Pie nepārvaramas varas (force majeure) vai ārkārtēja rakstura apstākļiem pieskaitāmi:  epidēmijas, zemestrīce, plūdi, ugunsgrēks, zibens, eksplozija  un jebkuras citas dabas katastrofas vai ekstrēmi laikapstākļi, kara darbības, iebrukums, jebkādas ārvalstu ienaidnieku ļaunprātīgas darbības, pilsoņu nekārtības, terora akti vai to draudi, blokāde, embargo, sacelšanās, streiks, sabotāža, tiesību aktu vai tādu valsts vai pašvaldības lēmumu stāšanās spēkā, kas būtiski ietekmē Līguma izpildes noteikumus, nopietni infrastruktūras traucējumi vai veikti kibernoziegumi, kas tieši ietekmē Līguma izpildi. Pie šādiem apstākļiem un to sekām netiek pieskaitīti tādi, kuru iestāšanos veicinājusi kādas Puses prettiesiska un/vai  pretēja Līguma noteikumiem, vainojama rīcība.   
9.4. Pusei, kurai iestājušies nepārvaramas varas vai ārkārtēja rakstura apstākļi, ne vēlāk kā 2 (divu) darba dienu laikā, skaitot no to iestāšanās brīža, ir pienākums par to rakstveidā un telefoniski paziņot otrai Pusei, norādot informāciju, kas pierāda šādu apstākļu iestāšanos, iespējamo situācijas risinājumu, veiktās darbības, lai samazinātu Līguma izpildes atlikšanu nepārvaramas varas vai ārkārtēja rakstura apstākļu iestāšanās dēļ, cik tālu to iespējams īstenot, un jāveicina Līguma darbības atjaunošanu, pēc iespējas, ar kompetento iestāžu dokumentiem (izdrukas, pārskati u.tml.) jāpierāda apstākļi, kas apliecina faktu par nepārvaramas varas vai ārkārtēja rakstura apstākļu iestāšanos, kā arī jānorāda kādā veidā un kurā daļā šo apstākļu iestāšanās tieši ietekmē līgumsaistību izpildi, priekšlikumi līgumsaistību izpildei saistībā ar nepārvaramas varas vai ārkārtēja rakstura apstākļu iestāšanos, sekām un paredzamo ilgumu, ja tas ir paredzams. Pusei, kuras saistību izpildi apgrūtina nepārvaramas varas vai ārkārtēja rakstura apstākļi jāpieliek visas pūles, lai mazinātu ar tiem saistītās  kaitīgās sekas.  
9.5. Izbeidzoties nepārvaramas varas vai ārkārtēja rakstura apstākļiem, Puse, kuras saistību izpilde tikusi apgrūtināta ar nepārvaramas varas vai ārkārtēja rakstura apstākļu iestāšanos, ne vēlāk kā 3 (trīs) dienu laikā paziņo otrai Pusei par šādu apstākļu pastāvēšanas izbeigšanos un priekšlikumiem turpināt savas ar šo Līgumu uzņemtās saistības. 
9.6. Gadījumā, ja rodas nepārvaramas varas vai ārkārtēja rakstura apstākļi, kas ietekmē šajā Līgumā noteiktos  termiņus, bet Līgums tomēr var tikt izpildīts, Puses saskaņo savu turpmāko rīcību par Līguma izpildi un izpildes termiņiem, nepieciešamības gadījumā noslēdzot par to atsevišķu vienošanos. 
9.7. Ja Puses nav vienojušās savādāk, tad abas Puses turpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas vai ārkārtēja rakstura apstākļi, un veic visas iespējamās darbības, lai izslēgtu vai mazinātu nepārvaramas varas vai ārkārtēja rakstura apstākļu ietekmi. Nepārvaramas varas vai ārkārtēja rakstura apstākļu iestāšanās gadījumā to Darbu izpildes termiņi/starptermiņi, kurus tiešā veidā ietekmēja nepārvaramas varas vai ārkārtēja rakstura apstākļi, var tikt pagarināti par laika periodu, kas atbilst nepārvaramas varas vai ārkārtēja rakstura apstākļiem, tomēr, neskatoties uz minēto, Puses apņemas pielikt visas pūles, lai attiecīgos Darbus paveiktu iespējami drīz.  
9.8. Ja Puse nav rakstveidā paziņojusi otrai Pusei par nepārvaramas varas vai ārkārtēja rakstura apstākļu iestāšanos šajā Līgumā noteiktajā kārtībā un termiņā, tā zaudē tiesību vēlāk atsaukties uz nepārvaramas varas vai ārkārtēja rakstura apstākļu ietekmi.
9.9. Gadījumā, ja nepārvaramas varas vai ārkārtēja rakstura apstākļu ietekme turpinās ilgāk par 2 (diviem) mēnešiem un Puses neredz iespēju turpināt šī Līguma izpildi, jebkurai no Pusēm ir tiesības vienpusēji izbeigt Līgumu, par to rakstveidā paziņojot otrai Pusei ne mazāk kā 10 (desmit) dienas iepriekš. Pusēm ir tiesības izbeigt šī Līguma darbību, bez zaudējumu atlīdzības pienākuma, Pasūtītājam veicot norēķinu par faktiski padarītiem kvalitatīviem Darbiem, cik tālu iespējams to novērtēt un turpmāk tie izmantojami, ievērojot Līguma nosacījumus par Līguma izbeigšanu. 
10. LĪGUMA GROZĪŠANA UN IZBEIGŠANA
10.1. Līgums var tikt grozīts Pusēm par to noslēdzot rakstisku vienošanos. Visas izmaiņas, papildinājumi, vienošanās pie Līguma ir uzskatāmi par Līguma grozījumiem un neatņemamu sastāvdaļu.  
10.2. Iepirkuma dokumentos noteiktās prasības Līguma izpildē ir spēkā un ir jāievēro arī tad, ja tie nav pievienoti kā Līguma pielikums. 
10.3. Pusēm nekavējoties jāinformē vienam otru, ja konstatē, ka:
10.3.1. starp Līguma dokumentos sniegtajiem datiem ir pretrunas;
10.3.2. Līguma dokumentos dotie dati atšķiras no reālajiem apstākļiem;
10.3.3. Līguma izpildei nozīmīgi apstākļi ir izmainījušies vai radušies jauni;
10.3.4. notikušas izmaiņas Latvijas Republikā spēkā esošajos normatīvajos aktos, kas būtiski ietekmē Līguma izpildi.
10.4. Visi grozījumi tiek izvērtēti no pieļaujamības atbilstoši Publisko iepirkumu likumam, taču Līgums netiek grozīts, ja tas atbilstoši Publisko iepirkumu likuma regulējumam nav pieļaujams konkrētā gadījumā.
10.5. Saņemot IZPILDĪTĀJA iesniegumu par Līguma grozīšanu vai citādi konstatējot nepieciešamību grozīt Līgumu, PASŪTĪTĀJS izvērtē nepieciešamo grozījumu apjomu, objektīvo pamatojumu, raksturu, būtiskumu un pieļaujamību Publisko iepirkumu likuma izpratnē, ņemot vērā kompetento institūciju izstrādātos metodiskos norādījumus un vadlīnijas. Ja konkrētie grozījumi ir pieļaujami, tad tos klasificē, konkrēti atsaucoties uz Publisko iepirkumu likuma 61.panta attiecīgo daļu un Līguma punktu. PASŪTĪTĀJS Līguma grozījumu preambulā norāda vai atsevišķā skaidrojumā izvērtē katra grozījuma objektīvo nepieciešamību (pamatojumu), izdarītos apsvērumus un juridisko pamatojumu grozījumu pieļaujamībai.
10.6. Saskaņā ar Publisko iepirkumu likumu Pasūtītājs Līguma izpildes laikā pieļauj neatkarīgi no tā, vai tie ir būtiski vai nebūtiski grozījumu veikšanu šādos gadījumos:
10.6.1. grozījumi ir nebūtiski, atbilstoši Publisko iepirkumu likuma 61. panta pirmās daļas 1. un 2. punktam;
10.6.2. piemērojot Publisko iepirkumu likuma 61. panta pirmās daļas 3. punktu un piekto daļu, - lai nodrošinātu sekmīgāku Līguma izpildes rezultātu, Pasūtītājs, pamatojot ar objektīvu nepieciešamību, ņemot vērā ekonomisko pamatotību, efektivitāti un Līguma kvalitātes uzlabošanu, bet nevērtējot attiecīgo grozījumu būtiskumu, var izdarīt grozījumus Līgumā, kopsummā nepārsniedzot 10% (desmit procentus) no sākotnējās Līgumcenas, bet neieskaitot grozījumus, kuri veikti atbilstoši Līguma 9.6.3. līdz 9.6.4. punktam;
10.6.3. piemērojot Publisko iepirkumu likuma 61. panta trešās daļas 2. punktu, - ietverot papildu Darbu apjomus, kas sākotnēji nav paredzēti iepirkumā un Līgumā, Pasūtītājam ir nepieciešami papildu Darbi, kas nebija iekļauti sākotnējā iepirkumā, un Uzņēmēja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā paredzētiem Darbiem. Katru šādu grozījumu rezultātā Līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana;
10.6.4. piemērojot Publisko iepirkumu likuma 61. panta trešās daļas 3. punktu, ja Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt. Katru šādu grozījumu rezultātā Līgumcenas pieaugums nedrīkst pārsniegt 50 (piecdesmit) procentus no sākotnējās Līgumcenas. Secīgi veiktu grozījumu mērķis nedrīkst būt šā ierobežojuma vai citu Publisko iepirkumu likuma prasību neievērošana;
10.7. Grozot Līguma priekšmetu, atbilstoši katram konkrētajam gadījumam var tikt grozīta arī Līgumcena, Darbu izpildes termiņš un citi atbilstošie noteikumi, ciktāl tas ir nepieciešams konkrēto grozījumu izpildei.
10.8. IZPILDĪTĀJS ir tiesīgs saņemt Darba izpildes laika pagarinājumu, ja:
10.8.1. PASŪTĪTĀJS kavē vai aptur Darba veikšanu no IZPILDĪTĀJA neatkarīgu iemeslu dēļ;
10.8.2. ieinteresētās institūcijas, kas minētas līguma 1.pielikumā „Tehniskā specifikācija”, kavē IZPILDĪTĀJA pieprasīto tehnisko noteikumu izsniegšanu;
10.8.3. saskaņā ar IZPILDĪTĀJA piedāvājumā ietverto laika grafiku jāveic ģeotehniskās izpētes vai topogrāfiskās uzmērīšanas, bet laika apstākļu dēļ tās nav iespējams veikt;
10.8.4. Darba veikšanu kavē piegulošo zemju īpašnieku projekta skaņojumi.
10.9. Līguma darbība var tikt izbeigta pirms termiņa, Pusēm par to rakstiski vienojoties.
10.10. Līguma darbība var tikt izbeigta, bez līgumsoda aprēķināšanas, ja iestājas nepārvaramas varas apstākļi un/vai Līguma darbība apturēta šī Līguma noteiktajā kārtībā, un tā nevar tikt atjaunota būtiski nemainot šī Līguma Līgumcenu vai Darbu izpildes termiņu.   
10.11. PASŪTĪTĀJS ir tiesīgs vienpusēji izbeigt šo Līgumu, paziņojot par to Izpildītājam rakstveidā 5 (piecas) darba dienas iepriekš šādos gadījumos:
10.11.1. ja IZPILDĪTĀJS nav izpildījis vienu vai vairākas saistības, un, pēc rakstiska brīdinājuma saņemšanas, saistību nepildīšana nav novērsta 5 (piecu) darba dienu laikā. Gadījumā, ja IZPILDĪTĀJS sistemātiski (konstatēti 2 (divi) un vairāk Līguma saistību pārkāpumi) nepilda uzņemtās saistības Līgumā noteiktajā apmērā un termiņā, PASŪTĪTĀJAM ir tiesības Līguma pārtraukšanas gadījumā pieprasīt līgumsodu 10% apmērā no Līgumcenas bez PVN; 
10.11.2. ja IZPILDĪTĀJS nav spējīgs turpināt Darbus vai kādu daļu no Darbiem saskaņā ar šo Līgumu, vai regulāri un atklāti nepilda savas saistības, un tas nav saistīts ar nepārvaramas varas vai no PASŪTĪTĀJA atkarīgiem apstākļiem, pie nosacījuma, ka PASŪTĪTĀJS ir sastādījis par šādu saistību nepildīšanu vismaz vienu aktu;
10.11.3. ja veiktie Darbi neatbilst Līgumā un tā pielikumos noteiktajām prasībām;
10.11.4. ja Izpildītājs pārkāpj Latvijas Republikā spēkā esošos likumus un citus normatīvos aktus, kas attiecas uz Darbu izpildi un kvalitāti;
10.11.5. ja IZPILDĪTĀJS pārkāpj kādu no šī Līguma noteikumiem,  ja Darbi tiek veikti neatbilstoši Līgumam pievienoto pielikumu prasībām, kvalitātes vai tehnoloģijas prasībām un pēc atgādinājuma netiek uzsākta defektu novēršana;
10.11.6. ja IZPILDĪTĀJS pārkāpj Līguma noteikto kārtību Līguma izpildei piesaistīto speciālistu vai apakšuzņēmēju nomaiņai vai, ja Izpildītājs nav veicis apakšuzņēmēja vai piesaistītā speciālista nomaiņu un PASŪTĪTĀJS par to ir sastādījis aktu vai, ja IZPILDĪTĀJS Darbu izpildē neiesaista apakšuzņēmējus, uz kuru iespējām tas iepirkuma laikā balstījies, lai apliecinātu savas kvalifikācijas atbilstību iepirkuma dokumentos noteiktajām prasībām, atbilstoši tam apjomam un kārtībai, kādu norādījis piedāvājumā;
10.11.7. ja Līgumu nav iespējams izpildīt tādēļ, ka Līguma izpildes laikā Izpildītājam piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
10.11.8. ja ir iestājies Publisko iepirkumu likuma 42. panta septītās daļas 1. punkta gadījums;
10.11.9. ja IZPILDĪTĀJS pametis Darbus vai jebkurā citā veidā skaidri izrāda savu nodomu pārtraukt ar Līgumu noteikto saistību izpildi;
10.11.10. ja IZPILDĪTĀJS neveic Darbu izpildi Objektā ilgāk par 5 (piecām) darba dienām vai tā izpilde nenotiek paredzētā apjomā un šāds Darbu pārtraukums nav paredzēts, un šo pārtraukumu nav apstiprinājis PASŪTĪTĀJS;
10.11.11. notiek jebkāds cits gadījums vai gadījumu virkne, kam pēc PASŪTĪTĀJA viedokļa ir būtiska nelabvēlīga ietekme uz IZPILDĪTĀJA komercdarbību, aktīviem, darbību vai finansiālo stāvokli, kas var iespaidot IZPILDĪTĀJA ar šo Līgumu uzņemto saistību izpildi.
10.12. Ja PASŪTĪTĀJS vienpusēji izbeidz Līgumu, pamatojoties uz Līguma 10.11.apakšpunktu, IZPILDĪTĀJS maksā PASŪTĪTĀJAM līgumsodu 10% (desmit procentus) no Līguma cenas apmēra EUR ar PVN 10 (desmit) kalendāro dienu laikā no dienas, kad PASŪTĪTĀJS paziņojis par Līguma laušanu. Līgums tiek uzskatīts par lauztu 5. (piektajā) dienā no paziņojuma par Līguma laušanu izsūtīšanas dienu pa pastu (ierakstīta vēstule) uz Izpildītāja juridisko adresi vai elektroniski ar drošu elektronisko parakstu, nosūtot vēstuli uz Līgumā norādīto Izpildītāja e- adresi.
10.13. IZPILDĪTĀJAM  ir tiesības vienpusēji atkāpties no Līguma šādos gadījumos:
10.13.1. PASŪTĪTĀJS neveic maksājumus bez būtiska iemesla un līgumsods sasniedzis 5% (piecus procentus) no parāda summas;
10.13.2. PASŪTĪTĀJS pārkāpj vai nepilda kādu no Līgumā noteiktajiem pienākumiem vismaz 3 (trīs) reizes bez būtiska iemesla.
10.14. Līguma neizdevīgums, pārmērīgi zaudējumi, būtiskas nelabvēlīgas izmaiņas materiālu, iekārtu, darbaspēka un citā tirgū, izpildes grūtības un citi līdzīgi apstākļi nav pamats Līguma atcelšanai no IZPILDĪTĀJA puses.
10.15. Ja Līguma darbības laikā izveidojas apstākļi, kad nepieciešama Līguma darbības pārtraukšana Puses par to rakstveidā vienojas atsevišķi. 
11. CITI NOTEIKUMI
11.1. Visi jautājumi, kas nav atrunāti šajā Līgumā tiek risināti, saskaņā ar Latvijas Republikas normatīvajos aktos noteikto regulējumu, kas attiecas uz noslēgto Līgumu un Darbu izpildi.
11.2. Visus strīdus, kas radīsies Pušu starpā sakarā ar Līguma izpildi, Puses mēģinās atrisināt sarunu un vienošanās ceļā, sagatavojot un parakstot par to vienošanos. Ja strīdus un domstarpības neizdodas atrisināt sarunu un vienošanās ceļā, tad tie nododami izskatīšanai Latvijas Republikas tiesā saskaņā ar Latvijas Republikas normatīvo aktu prasībām.
11.3. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.  
11.4. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti (t.sk. starptautiskie) paredz šādu datu nodošanu.  
11.5. Ja saskaņā ar piemērojamiem normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.  
11.6. Pēc Līguma izbeigšanas vai darbības termiņa beigām, Puses  no otras Puses saņemtos personas datus un to kopijas iznīcina.
11.7. Ja starp Līgumu un tā pielikumiem vai citiem ar Darbu izpildi saistītajiem dokumentiem rodas pretrunas, PASŪTĪTĀJAM ir tiesības noteikt prioritāro dokumentu/prasību. 
11.8. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem.  
11.9. Visi no šī Līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā. Atbildes uz otras Puses iesniegumu, paziņojumu vai pieprasījumu, ja uz to tiek pieprasīta un nepieciešama atbildes vēstule, jāsniedz 10 (desmit) darba dienu laikā pēc konkrēta dokumenta saņemšanas, izņemot, ja Līgumā noteikts cits termiņš un kārtība kādiem gadījumiem vai kāda Puse ir noteikusi citādi. 
11.10. Visi paziņojumi un cita veida korespondence iesniedzama otrai Pusei personiski pret parakstu, vai nosūtāma vēstulē ar pasta starpniecību kā ierakstīts pasta sūtījums, vai nodrošinot informācijas ātrāku apriti, uz Puses Līgumā norādīto e-pasta adresi (ja vien Līgumā nav noteikts citādi konkrētam gadījumam). Puses vienojas, ka e-pasta sūtījumi tiek uzskatīti par saņemtiem nākošajā darba dienā pēc konkrētā e-pasta nosūtīšanas dienas, izņemot ja saņemšanas apliecinājums ir atsūtīts ātrāk vai, ja kāds no gadījumiem Līgumā paredz citu termiņu un laika uzskaiti, bet pasta sūtījumi 7. (septītajā) dienā pēc nodošanas pastā (pasta zīmogs). Darbu izpildes laikā saziņa par ikdienas jautājumiem  var tikt veikta uz PASŪTĪTĀJA pārstāvja/u e-pasta adresi, ja konkrētais jautājums ir PASŪTĪTĀJA pārstāvja kompetencē. 
11.11. Gadījumā, ja Līgumā un tā pielikumos nav atrodams neviens termiņš konkrētam gadījumam, tad parakstot šo Līgumu, Puses piekrīt un apliecina, ka ievēros 10 (desmit) darba dienu termiņu no jebkāda notikuma iestāšanās brīža, kas uzliek kādai Pusei pienākumu. 
11.12. Par Līguma izpildei būtisko rekvizītu, kontaktpersonu/pārstāvja, pilnvaroto personu maiņu, kā arī par izmaiņām amatpersonu ar paraksta tiesībām sastāvā, Puses informē viena otru 5 (piecu) darba dienu laikā. Atsevišķi Līguma grozījumi par šo netiek sagatavoti. Ja kāda no Pusēm neinformē otru Pusi par savu rekvizītu maiņu šajā Līgumā noteiktajā termiņā, tā uzņemas atbildību par visiem zaudējumiem, kas šajā sakarā varētu rasties otrai Pusei. 
11.13. Līgumā minētie pielikumi un ar šī Līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas kļūst par šī Līguma pielikumiem un ir šī Līguma neatņemamas sastāvdaļas.  
11.14. Gadījumā, ja kāds no Līgumā noteiktajiem termiņiem iestājas brīvdienā vai svētku dienā, tad tā izpildes termiņš tiek noteikts nākošā darba diena, taču šis noteikums netiek uzskatīts par termiņa, t.sk. arī Darbu izpildes termiņa pagarinājumu.
11.15. Šis Līgums ir saistošs kā Pusēm, tā arī to tiesību un pienākumu pārņēmējiem. Nevienai no Pusēm nevar no Līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otras Puses rakstiskas piekrišanas. Izņēmumi pieļaujami Līgumā noteiktajā kārtībā attiecībā uz speciālistu vai apakšuzņēmēju nomaiņu vai jaunu speciālistu vai apakšuzņēmēju iesaistīšanu Līguma izpildē, vai gadījumā, ja Puses saistību un tiesību pārņemšana noteikta ar likumu vai tiesas nolēmumu un reģistrēta normatīvajos tiesību aktos noteiktajā kārtībā, tad tādā gadījumā, Pusei, kura saistības un tiesības tiek pārņemtas, ir pienākums nekavējoties, bet ne vēlāk kā 3 (trīs) kalendāro dienu laikā, rakstveidā informēt otru Pusi par saistību un tiesību pārņemšanas tiesisko pamatu un saistību un tiesību pārņēmēju.   Šis Līgums kopā ar pielikumiem ietver sevī visas Pušu vienošanās par Līguma priekšmetu un aizstāj visas iepriekšējās rakstiskās vai mutiskās vienošanās un pārrunas par tiem. Šī Līguma labojumi vai papildinājumi ir spēkā, kad tie ir noformēti rakstiski un abas Puses tos ir parakstījušas. 
11.16. Pušu kontaktpersonas Līguma darbības laikā ir:
11.16.1. No PASŪTĪTĀJA puses – __________, e-pasts: _______, tālr.nr. _________;
11.16.2. No IZPILDĪTĀJA puses – e-pasts:________, tālr.nr._______.
11.17. Līgums sastādīts un parakstīts 2 (divos) identiskos eksemplāros, no kuriem viens glabājas pie PASŪTĪTĀJA, bet viens – pie IZPILDĪTĀJA. Abiem Līguma eksemplāriem ir vienāds juridiskais spēks.
VAI  
Līgums sagatavots un parakstīts latviešu valodā. Līgums elektroniska dokumenta veidā tiek parakstīts ar drošu elektronisko parakstu un laika zīmogu. Līguma un tā pielikumu abpusējas parakstīšanas datums ir pēdējā parakstītāja laika zīmoga datums un laiks.  
11.18. Līguma pielikumi: 
11.18.1. 1. pielikums Tehniskā specifikācija – darba uzdevums;
11.18.2. 2. pielikums Finanšu piedāvājums

12. PUŠU REKVIZĪTI UN PARAKSTI


